L 200/68
BG
Официален вестник на Европейския съюз
29.7.2022 г.
РЕГЛАМЕНТ (ЕС) 2022/1324 НА КОМИСИЯТА от 28 юли 2022 година за изменение на приложения II и III към Регламент (ЕО) № 396/2005 на Европейския парламент и на Съвета по отношение на максимално допустимите граници на остатъчни вещества от бензовиндифлупир, боскалид, феназахин, флуазифоп-P, флупирадифурон, флуксапироксад, фосетил-Al, изофетамид, метафлумизон, пираклостробин, спиротетрамат, тиабендазол и толклофос-метил във или върху определени продукти (текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 396/2005 на Европейския парламент и на Съвета от 23 февруари 2005 г. относно максимално допустимите граници на остатъчни вещества от пестициди във и върху храни или фуражи от растителен или животински произход и за изменение на Директива 91/414/ЕИО на Съвета (1), и по-специално член 14, параграф 1, буква а) от него,
като има предвид, че:
(1)
На 14 декември 2021 г. Комисията по Кодекс алиментариус прие нови максимално допустими граници на остатъчни вещества по Кодекс алиментариус (CXL) за ацетохлор, афидопиропен, бензовиндифлупир, бифентрин, боскалид, бупрофезин, карбендазим, хлорантранилипрол, цикланилипрол, ципермерини (включително алфа- и зетациперметрин), дикамба, феназахин, флоникамид, флуазифоп-P, флуенсулфон, флупирадифурон, флуксапироксад, фосетил-Al, глифосат, изофетамид, крезоксим-метил, мандестробин, месотрион, метафлумизон, метконазол, метопрен, пендиметалин, пентиопирад, пикоксистробин, пропиконазол, пидифлуметофен, пираклостробин, пириофенон, пирипроксифен, спиротетрамат, тебуконазол, тиабендазол, толклофос-метил и толфенпирад (2).
(2)
Максимално допустимите граници на остатъчни вещества (МДГОВ) за посочените вещества са определени в приложения II, III и IV към Регламент (ЕО) № 396/2005 с изключение на афидопиропен, флуенсулфон, пидифлуметофен и толфенпирад, за които няма специално определени МДГОВ и веществата не са включени в приложение IV към Регламент (ЕО) № 396/2005, поради което за тях се прилага стойността по подразбиране от 0,01 mg/kg, установена в член 18, параграф 1, буква б) от същия регламент.
(3)
В съответствие с член 5, параграф 3 от Регламент (ЕО) No 178/2002 на Европейския парламент и на Съвета (3), когато съществуват международни стандарти или предстои тяхното приемане, те се вземат под внимание при разработването или привеждането в съответствие на законодателството в областта на храните, освен когато тези стандарти или съответни части от тях биха били неефективно или неподходящо средство за постигане на легитимните цели на законодателството в областта на храните, или при наличие на научно основание, или когато биха довели до степен на защита, различна от определената като подходяща в Съюза.
Освен това, в съответствие с член 13, буква д) от същия регламент Съюзът трябва да способства за постигането на последователност между международните технически стандарти и законодателството в областта на храните, като същевременно гарантира, че не се понижава възприетата от него висока степен на защита.
(1) ОВ L 70, 16.3.2005 г., стр. 1.
(2) https://www.fao.org/fao-who-codexalimentarius/sh-proxy/en/?lnk=1&url=https%253A%252F%252Fworkspace.fao.org%252Fsites% 252Fcodex%252FMeetings%252FCX-701-44%252FFINAL%252520REPORT%252FRep21_CACe.pdf.
Съвместна програма на ФАО и СЗО относно стандартите за храните, Комисия по Кодекс алиментариус.
Допълнение III, 44-а сесия.
Виртуална, 8—15, 17—18 ноември и 14 декември 2021 г. (3) Регламент (ЕО) No 178/2002 на Европейския парламент и на Съвета от 28 януари 2002 г. за установяване на общите принципи и изисквания на законодателството в областта на храните, за създаване на Европейски орган за безопасност на храните и за определяне на процедури относно безопасността на храните (ОВ L 31, 1.2.2002 г., стр. 1).